Hartenbos-brand onder beheer gebringDik rook en vlamme kan gesien word waar die brand tans in Mosselbaai in die Wes-Kaap woed. (Foto: Andrew Sokolic via Facebook) ŉ Veldbrand by Hartenbos Heuwels in Hartenbos, Mosselbaai is Maandagmiddag onder beheer gebring. Twee huise is in die wegholbrand verwoes en ŉ brandbestryder is beseer. Chantel Edwards, munisipale woordvoerder, het bevestig die brand is onder beheer gebring en opruimingswerk het begin. Die R328 en ander paaie in die gebied is weer oopgemaak vir die publiek. Maroela Media het vroeër berig hoe die vlamme gevaarlik naby huise in Hartenbos Heuwels gewoed het terwyl ŉ helikopter waterbomme vanuit die lug op die vlamme gooi.